ai4bharat/Pralekha huggingface dataset:
ఆర్థిక మంత్రిత్వ శాఖ
2023-24 మదింపు సంవత్సరం కోసం ఆదాయపు పన్ను రిటర్న్ల ఫారాలను ముందుగానే నోటిఫై చేసిన సీబీడీటీ
కేంద్ర ప్రత్యక్ష పన్నుల బోర్డు  10.02.2023 & 14.02.2023 తేదీల్లో జారీ చేసిన నంబర్ 04 & నంబర్ 05, 2023 నోటిఫికేషన్ల ద్వారా 2023-24 మదింపు సంవత్సరం కోసం ఆదాయపు పన్ను రిటర్నుల  పత్రాలను నోటిఫై చేసింది. ఈ ఐటీఆర్ పత్రాలు 2023 ఏప్రిల్ 1వ తేదీ నుంచి అమల్లోకి వస్తాయి. సీబీడీటీ ఎప్పుడూ ఆర్థిక సంవత్సరం ప్రారంభంలో ఆదాయపు పన్ను పత్రాన్ని నోటిఫై చేస్తుంటుంది, ఈసారి ఆర్థిక సంవత్సరం ప్రారంభానికి ముందే నోటిఫై చేసింది.
పన్ను చెల్లింపుదార్లకు సులభంగా ఉండడానికి, పత్రాలు దాఖలు చేసే సౌలభ్యాన్ని మెరుగుపరిచేందుకు గత సంవత్సరం ఐటీఆర్ ఫారాలతో పోలిస్తే ఈసారి ఐటీఆర్ పత్రాల్లో పెద్దగా మార్పులు చేయలేదు. ఆదాయపు పన్ను చట్టం, 1961లో చేసిన సవరణల కారణంగా అవసరమైన కనీస మార్పులు మాత్రమే చేసింది.
పెద్ద సంఖ్యలో ఉన్న చిన్న, మధ్య స్థాయి పన్ను చెల్లింపుదార్లకు అందించే సరళమైన ఫారాలు ఐటీఆర్ ఫారం 1 , ఐటీఆర్ ఫారం 4 . రూ.50 లక్షల వరకు ఆదాయం కలిగిన నివాసిత వ్యక్తి, జీతం, ఇంటి ఆస్తి, ఇతర వనరులు  రూ.5 వేల వరకు వ్యవసాయ ఆదాయం పొందే వ్యక్తి సహజ్ను దాఖలు చేయవచ్చు. హిందూ అవిభాజ్య కుటుంబాలు , సంస్థలు  కానివి) 44ఏడీ, 44ఏడీఏ లేదా 44ఏఈ ప్రకారం మొత్తం ఆదాయం రూ.50 లక్షల వరకు ఉన్న వర్గాలు, వ్యాపారం లేదా వృత్తి ద్వారా వచ్చే ఆదాయం కలిగిన నివాసితులు సుగమ్ను దాఖలు చేయవచ్చు.
వ్యాపారం లేదా వృత్తి నుంచి ఆదాయం లేని వ్యక్తులు, హెచ్యూఎఫ్లు  ఐటీఆర్ ఫారం 2ను దాఖలు చేయాలి. వ్యాపారం లేదా వృత్తి ద్వారా ఆదాయం ఉన్నవారు ఐటీఆర్ ఫారం 3ని దాఖలు చేయాలి. వ్యక్తులు, HUFలు, కంపెనీలు కాకుండా ఇతరులు అంటే భాగస్వామ్య సంస్థలు, ల్ఎల్పీలు వంటివి ఐటీఆర్ ఫారం 5ను దాఖలు చేయాలి. సెక్షన్ 11 కింద మినహాయింపును క్లెయిమ్ చేసే కంపెనీలు కాకుండా ఇతర కంపెనీలు ఐటీఆర్ ఫారం 6ను దాఖలు చేయాలి. చట్టం కింద మినహాయింపు పొందిన ఆదాయాన్ని క్లెయిమ్ చేసే ట్రస్టులు, రాజకీయ పార్టీలు, స్వచ్ఛంద సంస్థలు మొదలైనవి ఐటీఆర్ ఫారం 7ను దాఖలు చేయాలి.
ఐటీఆర్ ఫైలింగ్ ప్రక్రియను మరింత క్రమబద్ధీకరించడానికి, ఈ సంవత్సరం అన్ని ఐటీఆర్ పత్రాలను సకాలంలో నోటిఫై కాకుండా, గత సంవత్సరంతో పోలిస్తే ఐటీఆర్ ఫారాల దాఖలు పద్ధతిలో ఎటువంటి మార్పులు చేయలేదు. నోటిఫై చేసిన ఐటీఆర్ ఫారాలు డిపార్ట్మెంట్ వెబ్సైట్ www.incometaxindia.gov.inలో అందుబాటులో ఉంటాయి.
రహదారి రవాణా, హైవేల మంత్రిత్వ శాఖ
రాజస్థాన్లోని ప్రతాప్గఢ్లో రూ.5600 కోట్ల విలువైన 11 జాతీయ రహదారి ప్రాజెక్టులకు ప్రారంభోత్సవాలు, శంకుస్థాపనలు చేసిన శ్రీ నితిన్ గడ్కరీ
కేంద్ర రోడ్డు రవాణా &జాతీయ రహదారుల శాఖ మంత్రి శ్రీ నితిన్ గడ్కరీ, రాజస్థాన్లోని ప్రతాప్గఢ్లో రూ.5600 కోట్ల రూపాయల విలువైన 11 జాతీయ రహదారి ప్రాజెక్టులకు శంకుస్థాపనలు చేశారు.
రాజస్థాన్లో, మొత్తం 219 కి.మీ. పొడవుతో, రూ.3,775 కోట్ల వ్యయంతో నిర్మించిన నాలుగు జాతీయ రహదారుల ప్రాజెక్టులను నితిన్ గడ్కరీ ఇవాళ ప్రారంభించారు. 48వ నంబర్ జాతీయ రహదారిపై కిషన్గఢ్-గులాబ్పుర సెక్షన్లో నిర్మించిన 6 వరుసల రహదారి, అజ్మీర్ & భిల్వారా జిల్లాల ఆర్థిక, సామాజిక వృద్ధిలో కీలక పాత్ర పోషిస్తుంది. గులాబ్పుర-చిత్తోర్గఢ్ సెక్షన్లో నిర్మించిన 6 వరుసల జాతీయ రహదారి, భిల్వారా & చిత్తోర్గఢ్ జిల్లాల్లోని ఉదయపూర్, జైపూర్, కోట ప్రాంతాల అనుసంధానాన్ని మరింత బలోపేతం చేస్తుంది. ఫతేనగర్ వద్ద, 162ఏ జాతీయ రహదారిపై నిర్మించిన 4 వరుసల ఆర్వోబీ, రైల్వే క్రాసింగ్ వద్ద వాహన రద్దీ సమస్యను పరిష్కరిస్తుంది.
సీఆర్ఐఎఫ్ కింద, మంద్రాయల్లో చంబల్ నదిపై నిర్మించిన హైలెవల్ వంతెనను కూడా కేంద్ర మంత్రి ఇవాళ ప్రారంభించారు. ఈ నిర్మాణంతో, రాజస్థాన్లోని మంద్రాయల్, కరౌలి, మధ్యప్రదేశ్లోని సబల్గఢ్ ప్రాంతాలు అనుసంధానం అవుతాయి.
రూ.1850 కోట్ల నిర్మాణ వ్యయంతో, మొత్తం 221 కి.మీ. పొడవుతో నిర్మించే 7 ప్రాజెక్టులకు కూడా శ్రీ నితిన్ గడ్కరీ శంకుస్థాపన చేశారు. వీటి నిర్మాణం పూర్తయితే, ప్రముఖ ఆధ్యాత్మిక ప్రదేశం నాథద్వారా-ఉదయపూర్ విమానాశ్రయం మధ్య నేరుగా రాకపోకలకు ఉపయోగపడతాయి. ప్రతాప్గఢ్ బైపాస్ నిర్మాణం వల్ల నగరంపై ట్రాఫిక్ ఒత్తిడి తగ్గుతుంది. రాస్ నుంచి బియోరా వరకు రహదారి నిర్మాణంతో భిల్వారా వైపు వాహనాలు అవాంతరాలు లేకుండా, సులభంగా వెళ్లగలుతాయి. దుంగార్పూర్, ఉదయ్పూర్, బాన్స్వారా ప్రాంతాల గిరిజన ప్రాంతాలకు కూడా వాహన రాకపోకలు మెరుగుపడతాయి. సంగవారా, గర్హిలో బైపాస్ల నిర్మాణంతో దుంగార్పూర్-బన్స్వారా మధ్య దూరం 10 కి.మీ. తగ్గుతుంది. ఈ ప్రాజెక్టులో భాగంగా వన్యప్రాణుల రక్షణ కోసం కూడా నిర్మాణాలు చేపడతారు. బివార్-గోమతి రహదారిలోని తోడ్ఘర్ వన్యప్రాణి సంరక్షణ కేంద్రంలో 13 జంతు అండర్పాస్లు నిర్మించనున్నారు.
సీఆర్ఎఫ్ కింద, రాజస్థాన్లో రూ.2250 కోట్ల వ్యయంతో 74 కొత్త ప్రాజెక్టుల నిర్మాణానికి కూడా కేంద్ర మంత్రి గడ్కరీ ఈ కార్యక్రమంలో ఆమోదం తెలిపారు. ఈ ప్రాజెక్టుల పనులు త్వరలో ప్రారంభం అవుతాయి.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 52 కోట్లు దాటిన టీకా డోసుల పంపిణీ
గత 24 గంటల్లో 44 లక్షలకు పైగా టీకాలు
అత్యధికంగా 97.45% చేరిన కోలుకున్నవారి శాతం
గత 24 గంటల్లో 41,195 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,87,987; మొత్తం కేసుల్లో 1.21%
రోజువారీ పాజిటివిటీ 1.94%; 17 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 52 కోట్లు దాటింది. 59,97,068 శిబిరాల ద్వారా మొత్తం 52,36,71,019 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 44,19,627 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,41,119
|
|
రెండో డోస్
|
|
80,34,194
|
|
కోవిడ్ యోధులు
|
|
మొదటి డోస్
|
|
1,82,48,485
|
|
రెండో డోస్
|
|
1,19,35,584
|
|
18-44 వయోవర్గం
|
|
మొదటి డోస్
|
|
18,47,82,179
|
|
రెండో డోస్
|
|
1,34,26,569
|
|
45-59 వయోవర్గం
|
|
మొదటి డోస్
|
|
11,40,17,033
|
|
రెండో డోస్
|
|
4,40,01,065
|
|
60 ఏళ్ళు పైబడ్డవారు
|
|
మొదటి డోస్
|
|
7,95,91,513
|
|
రెండో డోస్
|
|
3,92,93,278
|
|
మొత్తం
|
|
52,36,71,019
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. దేశ వ్యాప్తంగా కోలుకున్నవారి శాతం గత 24 గంటల్లో 97.45% కు చేరుకోవటం విశేషం. కరోనా సంక్షోభం మొదలైనప్పటినుంచి కోలుకున్నవారి శాతం ఇదే అత్యధికం కరోనా సంక్షోభం మొదలైనప్పటినుంచి ఇప్పటి దాకా 3,12,60,050 మంది కోలుకున్నారు. గత 24 గంటలలో 39,069 మంది బాధితులు కోలుకున్నారు..
గత 24 గంటలలో దేశవ్యాప్తంగా 41,195 కొత్త కేసులు నమోదయ్యాయి. 46 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది
ప్రస్తుత దేశవ్యాప్తంగా చికిత్సలో ఉన్నవారు 3,87,987 మంది. చికిత్సలో ఉన్న కేసులు మొత్తం పాజిటివ్ కేసులలో 1.21% మాత్రమే. ఇది 2020 మార్చి తరువాత ఇదే అత్యల్పం.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 21,24,953 పరీక్షలు జరపగా ఇప్పటిదాకా చేసిన మొత్తం పరీక్షలు 48.73 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.23% కాగా రోజువారీ పాజిటివిటీ 1.94% అయింది. వరుసగా17 రోజులుగా 3% లోపు, 66 రోజులుగా ఇది 5% లోపే ఉంటోంది.
ప్రధాన మంత్రి కార్యాలయం
ఎన్ డిఎ ప్రభుత్వం యొక్క ప్రతి ఒక్క కార్యక్రమం మననారీ శక్తి కి ఉన్న అపరిమితమైన సామర్థ్యం పట్ల మా విశ్వాసాన్నిప్రతిబింబిస్తున్నది: ప్రధాన మంత్రి
మహిళల కు సాధికారిత కల్పన కోసం గడచిన తొమ్మిది సంవత్సరాల లో తీసుకొన్న చర్యల ను గురించి వివరించే వ్యాసాల ను, గ్రాఫిక్స్ ను, వీడియోల ను మరియు సమాచారాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘ఎన్ డిఎ ప్రభుత్వం చేపట్టిన ప్రతి కార్యక్రమం మన నారీ శక్తి తాలూకు అపరిమితమైన సామర్థ్యం పట్ల మాలో ఉన్న నమ్మకాని కి అద్దం పడుతోంది. వారి స్వప్నాలే ఒక బలమైనటువంటి, అందరిని కలుపుకొని పోయేటటువంటి మరియు ప్రకాశవంతమైనటువంటి భారతదేశాన్ని నిర్మిస్తున్నాయి. #9YearsOfWomenLedDevelopment అంశం పై ఆసక్తి ని రేకెత్తించే కంటెంట్ కోసం నమో ఏప్  ను చూడగలరు.’’ అని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
అమృత్ 2.0 ప్రాజెక్ట్ల కోసం ₹66,750 కోట్ల కేంద్ర కేటాయింపుల పంపిణీ
గృహనిర్మాణం, పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో అటల్ మిషన్ ఫర్ రిజువెనేషన్ అండ్ అర్బన్ ట్రాన్స్ఫర్మేషన్ 2.0  పథకాన్ని 01 అక్టోబర్, 2021న ఐదేళ్ల కాలానికి అంటే 2021-22 ఆర్థిక సంవత్సరం నుండి 2025-26 వరకు ప్రారంభించినట్లు తెలియజేశారు.
అమృత్ 2.0 కింద రాష్ట్రాలు/కేంద్రపాలిత ప్రాంతాలకు నిధులు ఏడాది వారీగా కాకుండా మొత్తం మిషన్ కాలానికి నిధులు కేటాయించబడ్డాయి. అమృత్ 2.0 కింద విడుదల చేసిన నిధులు కేంద్ర సహాయ కేటాయింపులు నిధులకు సంబంధించిన రాష్ట్ర/యూటీల వారీగా వివరాలు అనెగ్జర్లో ఉన్నాయి. అమృత్ 2.0 కింద విడుదల చేసిన ఫండ్కు వ్యతిరేకంగా ఇప్పటి వరకు ఎటువంటి యుటిలైజేషన్ సర్టిఫికేట్ రాలేదు.
అమృత్ 2.0 ప్రాజెక్ట్ల కోసం కేంద్ర కేటాయింపు ₹66,750 కోట్లు సమానమైన సూత్రాన్ని ఉపయోగించి రాష్ట్రాలు/కేంద్రపాలిత ప్రాంతాల మధ్య పంపిణీ చేయబడ్డాయి, ఇందులో పట్టణ జనాభాకు వెయిటేజీ  మరియు ప్రతి రాష్ట్రం/యూటీ యొక్క వైశాల్యం 90:10 నిష్పత్తిలో ఇవ్వబడింది. దీని ప్రకారం, ప్రాజెక్ట్ కాంపోనెంట్ కోసం కర్ణాటక, గుజరాత్, మధ్యప్రదేశ్, ఉత్తరప్రదేశ్ మరియు పశ్చిమ బెంగాల్లకు వరుసగా ₹4,615 కోట్లు, ₹4,500 కోట్లు, ₹4,045 కోట్లు, ₹8,145 కోట్లు, ₹3,650 కోట్లు కేటాయించారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
'ఇంటర్నేషనల్ డే ఆఫ్ క్లీన్ ఎయిర్ ఫర్ బ్లూస్కైస్' మొట్టమొదటి వెబ్నార్కు అధ్యక్షత వహించనున్న శ్రీ ప్రకాశ్ జవదేకర్
రేపు  నిర్వహించనున్న 'ఇంటర్నేషనల్ డే ఆఫ్ క్లీన్ ఎయిర్ ఫర్ బ్లూస్కైస్' మొట్టమొదటి వెబ్నార్కు కేంద్ర పర్యావరణ శాఖ మంత్రి శ్రీ ప్రకాశ్ జవదేకర్ అధ్యక్షత వహించనున్నారు. ఈ వెబ్నార్లో భాగంగా 'నేషనల్ క్లీన్ ఎయిర్ కార్యక్రమ'  కార్యకలాపాలలో పురోగతిని శ్రీ జవదేకర్ సమీక్షించనున్నారు. వెబ్నార్ కింది లింక్లో ప్రత్యక్షంగా చేరుకోవచ్చు:
https://youtu.be/lHDTNbaAZ2c
ఈ వెబ్నార్లో 28 రాష్ట్రాలు, 8 కేంద్రపాలిత ప్రాంతాల పట్టణాభివృద్ధి శాఖ, పర్యావరణ శాఖల ముఖ్య కార్యదర్శులు పాలుపంచుకోనున్నారు. ఎన్సీఏపీ కార్యక్రమంలో గుర్తించిన 122 నగరాల కమిషనర్లు కూడా ఇందులో పాల్గొననున్నారు. స్వాతంత్ర్య దినోత్సవం సందర్భంగా ఎర్రకోట నుండి ప్రధాని శ్రీ నరేంద్ర మోడీ ప్రసంగిస్తూ 100 నగరాలలో “వాయు నాణ్యతలో సంపూర్ణ అభివృద్ధి” యొక్క అవసరాన్ని ప్రధానంగా ప్రస్తావించారు. ఐక్యరాజ్యసమితి జనరల్ అసెంబ్లీ
డిసెంబర్ 19, 2019న తీర్మానం చేస్తూ మేటి నీలి ఆకాశం కోసం ప్రతి సంవత్సరం సెప్టెంబర్ 07న అంతర్జాతీయ స్వచ్ఛమైన వాయు దినోత్సవాన్ని నిర్వహించాలి నిర్ణయించారు. దీనిని ఐక్యరాజ్యసమితి జనరల్ అసెంబ్లీ ఆమోదించింది.
ప్రధాన మంత్రి కార్యాలయం
గ్రూప్ కెప్టెన్వరుణ్ సింహ్ కన్నుమూత పట్ల సంతాపం తెలిపిన ప్రధాన మంత్రి
గ్రూప్ కెప్టెన్ వరుణ్ సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘గ్రూప్ కెప్టెన్ వరుణ్ సింహ్ దేశాని కి సగర్వం గాను, పరాక్రమం తోను, అత్యంత వృత్తి కుశలత తోను సేవ చేశారు. ఆయన కన్నుమూత పట్ల నాకు ఎంతో మనస్తాపం కలిగింది. దేశ ప్రజల కు ఆయన అందించిన ఘనమైన సేవ ఎన్నటికీ మరపురానిది. ఆయన కుటుంబాని కి, ఆయన స్నేహితుల కు ఇవే నా సంతాపం. ఓమ్ శాంతి’’ అని పేర్కొన్నారు.
రక్షణ మంత్రిత్వ శాఖ
క్లిష్టమైన కోవిడ్19 వైద్య సామాగ్రిని తరలించడానికి భారత వైమానిక దళం, భారత నావికాదళం అవిశ్రాంత ప్రయత్నాలు
దేశంలో నెలకొన్న కోవిడ్ -19 పరిస్థితిని పరిష్కరించడానికిపౌర యంత్రాంగానికి భారత వాయుసేన, నౌకాదళం తమ వంతు సహకారాన్ని అందిస్తున్నాయి. ఆక్సిజన్ మరియు ఇతర వైద్య సామాగ్రిని వాటి గమ్యస్థానాలకు తరలించడానికి నౌకాదళం, వాయుసేనలు 24 గంటలూ పనిచేస్తున్నాయి. మే 12, 2021 తెల్లవారుజామునాటికి వాయుసేన తన యుద్ధవిమానాల ద్వారా 6,856 మెట్రిక్ టన్నుల సామర్థ్యం కలిగిన 403 ఆక్సిజన్ కంటైనర్లతో పాటు 163 ఎంటీల బరువు గల ఇతర పరికరాలను దేశంలోని వివిధ ప్రాంతాలకు చేరవేసింది. దీనికోసం విమానాలు 634 సార్లు తిరిగాయి. జాంనగర్, భోపాల్, చండీఘర్,పనగర్ , ఇండోర్, రాంచీ, ఆగ్రా, జోధ్పూర్, బేగంపేట, భువనేశ్వర్, పూణే, సూరత్, రాయ్ పూర్, ఉదయపూర్, ముంబై, లక్నో, నాగ్పూర్, గ్వాలియర్, విజయవాడ, బరోడా, హిందామ్ నగరాలకు సామాగ్రిని, పరికరాలను విమానాలు రవాణా చేశాయి .
వివిధ దేశాల నుంచి 98 దఫాలుగా విమానాలు సామాగ్రిని తీసుకొని వచ్చాయి. 793బరువు గల కలిగిన 95 కంటైనర్లను మరియు 204 ఎంటీల బరువు గల ఇతర పరికరాలను విమానాల్లో రవాణా చేశారు. సింగపూర్, దుబాయ్, థాయిలాండ్, జర్మనీ, ఆస్ట్రేలియా, బెల్జియం, ఇండోనేషియా, నెదర్లాండ్స్, యునైటెడ్ కింగ్డమ్, ఇజ్రాయెల్ మరియు ఫ్రాన్స్ నుండి ఈ పరికరాలను సేకరించారు.
'సముద్ర సేతు II' ఆపరేషన్ లో భాగంగా ఏడు భారతీయ నావికాదళ నౌకలు రాష్ట్రాలకు నేరుగా చేరవేయడానికి 13 కంటైనర్లలలో 260 మెట్రిక్ టన్నుల లిక్విడ్ మెడికల్ ఆక్సిజన్  తో వచ్చాయి, 160 ఎంటీల సామర్ధ్యం గల ఎనిమిది ఆక్సిజన్ కంటైనర్లు ఆక్సిజన్ నింపిన 2,600 సిలిండర్లు మరియు 3,150 ఖాళీ సిలిండర్లను పెర్షియన్ గల్ఫ్ మరియు ఆగ్నేయాసియా నుంచి తీసుకొని వచ్చాయి. ఐఎన్ఎస్ జలాష్వా ప్రస్తుతం బ్రూనైలో ఉంది ఐఎన్ఎస్ షార్దుల్ 2021 మే 12 న కువైట్చేరనున్నది. స్వదేశానికి తిరిగి వచ్చిన ఐఎన్ నౌకల వివరాలు : -
(|
|
నౌక
|
|
వైద్య సరఫరాలు
|
|
దేశం / ఓడరేవు
|
|
రాక
|
|
ఐఎన్ఎస్ తార్కాష్
|
|
27-ఎంటీల లిక్విడ్ మెడికల్ ఆక్సిజన్ నిండిన కంటైనర్లు - 02
ఆక్సిజన్ సిలిండర్లు - 230
|
|
ఖతార్
|
|
ముంబై 2021 మే 12 న
|
|
ఐఎన్ఎస్ కొచ్చి
మరియు
ఐఎన్ఎస్ తబర్
|
|
ఐదు కంటైనర్లలో 100ఎంటీల లిక్విడ్ మెడికల్ ఆక్సిజన్
ఆక్సిజన్ సిలిండర్లు - 1200
|
|
కువైట్
|
|
మే 11, 2021 న కొత్త మంగుళూరు ఓడరేవు
|
|
ఐఎన్ఎస్ ఐరవత్
|
|
క్రయోజెనిక్ ఆక్సిజన్ ట్యాంకులు - 08
ఆక్సిజన్ సిలిండర్లు –3,898
ఇతర క్లిష్టమైన కోవిడ్ -19 వైద్య దుకాణాలు
|
|
సింగపూర్
|
|
2021 మే 10 న విశాఖపట్నం
|
|
ఐఎన్ఎస్ త్రికంద్
|
|
40 ఎంటీల లిక్విడ్ ఆక్సిజన్

|
|
ఖతార్
|
|
ముంబై 2021 మే 10 న
|
|
ఐఎన్ఎస్ కోల్కతా
|
|
ఆక్సిజన్ సిలిండర్లు - 400
27- ఎంటీల లిక్విడ్ మెడికల్ ఆక్సిజన్ కంటైనర్లు - 02
ఆక్సిజన్ సాంద్రతలు - 47
|
|
ఖతార్
మరియు
కువైట్
|
|
మే 10, 2021 న కొత్త మంగుళూరు ఓడరేవు
|
|
ఐఎన్ఎస్ తల్వార్
|
|
27- ఎంటీల ఆక్సిజన్ కంటైనర్లు - 02
|
|
బహ్రెయిన్
|
|
మే 05, 2021 న కొత్త మంగుళూరు ఓడరేవు
రక్షణ మంత్రిత్వ శాఖ
గణతంత్ర దినోత్సవం క్యాంప్ -2021ను ప్రారంభించిన ఎన్సీసీ డీజీ లెఫ్టినెంట్ జనరల్ తరుణ్ కుమార్ ఐచ్
నేషనల్ క్యాడెట్ కార్ప్స్  డైరెక్టర్ జనరల్  లెఫ్టినెంట్ జనరల్ తరుణ్ కుమార్ ఐచ్ ఈ రోజు ఢిల్లీ కంటోన్మెంట్లో ఎన్సీసీ రిపబ్లిక్ డే క్యాంప్ - 2021ను అధికారికంగా ప్రారంభించారు. ‘సర్వ్ ధరం పూజ’తో ఈ ప్రారంభోత్సవ కార్యక్రమం మొదలైంది. దేశంలో అన్ని రాష్ట్రాలు, కేంద్రపాలిత ప్రాంతాల నుంచి క్యాడెట్లు ఇందులో పాల్గొంటున్నారు. దాదాపుగా 17 రాష్ట్ర డైరెక్టరేట్ల నుంచి 500 మంది సహాయక సిబ్బంది, 380 మంది బాలిక క్యాడెట్లతో సహా సుమారు 1,000 మంది క్యాడెట్లు ఈ శిబిరంలో పాల్గొంటున్నారు. ఈ క్యాంప్
2021 జనవరి 28న ప్రధాన మంత్రి పాల్గొఏ ర్యాలీతో పరిసమాప్తం అవుతుంది. ఈ సందర్భంగా లెఫ్టినెంట్ జనరల్ ఐచ్ కార్యక్రమంలో మాట్లాడుతూ క్యాడెట్లు మంచి గుణం, పరిపక్వత, నిస్వార్థ సేవ వంటి అత్యున్నతమైన లక్షణాలను.. అలాగే క్రమశిక్షణ, ప్రవర్తన యొక్క అత్యున్నత ప్రమాణాలను ప్రదర్శించాలని పిలుపునిచ్చారు. ఈ క్యాంప్ సందర్భంగా కులం, మతం, ప్రాంతం, భాష అడ్డంకులను దాటి సహచరులతో జట్టు కడుతూ ముందుకు సాగేందుకు కృషి చేయాలని అన్నారు. ఈ దిశగానే తమ స్ఫూర్తిని కొనసాగించాలని కోరారు. క్యాడెట్ల ఆత్మవిశ్వాసాన్ని పెంపొందించడం, వారి విలువ వ్యవస్థలను మరింత పటిష్టం చేయడం, దేశం యొక్క గొప్ప సంస్కృతి మరియు సంప్రదాయాలకు బహిర్గతం చేయడం ఈ శిబిరం యొక్క లక్ష్యం అని అన్నారు. లెఫ్టినెంట్ జనరల్ ఐచ్ కూడా క్యాడెట్లకు మార్గ నిర్ధేశనం చేస్తూ హృదయపూర్వకంగా పాల్గొనమని మరియు నెల రోజుల శిబిరంలో ప్రతి కార్యకలాపాల నుండి గరిష్ట ప్రయోజనాలను పొందాలని సూచించారు. అదే సమయంలో సరైన కోవిడ్-19 ప్రోటోకాల్ను అనుసరించాలనీ కోరారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ కేసులు పెరుగుతున్న మహారాష్ట, పంజాబ్ రాష్ట్రాలకు ఉన్నత స్థాయి కేంద్ర ప్రజారోగ్య బృందాలు
రోజువారీ కొత్త కోవిడ్ కేసుల పెరుగుదల అధికంగా ఉన్న మహారాష్ట్ర, పంజాబ్ రాష్ట్రాలకు కేంద్ర ప్రభుత్వం బహుముఖీనమైన ఉన్నతస్థాయి ప్రజారోగ్య బృందాలను హుటాహుటిన తరలించింది. రాష్ట్ర ప్రభుత్వాల ఆరోగ్య శాఖతో కలిసి నిఘాపెంచటానికి, కోవిడ్ నియంత్రణ చర్యలు చేపట్టటానికి, తగిన విధంగా మార్గదర్శనం చేయటానికి కేంద్ర ప్రభుత్వం ఈ నిర్ణయం తీసుకుంది.
మహారాష్ట్ర వెళ్ళే ఈ ఉన్నత స్థాయి బృందానికి ఆరోగ్య, కుటుంబ సంక్షేమ మంత్రిత్వశాఖలోని విపత్తుల నిర్వహణ విభాగం సీనియర్ సీఎంవో డాక్టర్ పి. రవీంద్రన్ నాయకత్వం వహిస్తారు. పంజాబ్ కు వెళ్ళే ప్రజారోగ్య బృందానికి న్యూ ఢిల్లీలోని జాతీయ వ్యాధి నియంత్రణ కేంద్రం  డైరెక్టర్ ఎస్ కె సింగ్ నాయకత్వం వహిస్తారు.
ఈ బృందాలు వెనువెంటనే ఆయా రాష్ట్రాలకు వెళ్ళి కేసులు ఎక్కువగా వస్తున్న ప్రాంతాలలో పర్యటిస్తాయి. కేసుల పెరుగుదలకు కారణాలను అన్వేషిస్తాయి. వాళ్ళ పరిశీలనలో వెల్లడైన విషయాలను, తీసుకోవాల్సిన చర్యలను అక్కడి రాష్ట్ర ప్రభుత్వ ప్రధాన కార్యదర్శి, ఆరోగ్య కార్యదర్శితో పంచుకుంటారు.
కోవిడ్ సంక్షోభం మీద పోరులో భాగంగా కేంద్ర ప్రభుత్వం మొత్తం సమాజంపట్ల అనుసరించాల్సిన వైఖరితో సహకార సమాఖ్య విధానపు వ్యూహాన్ని చాటిచెప్పింది. కోవిడ్ నియంత్రణను పటిష్ఠం చేయటంలో భాగంగా వివిధ రాష్ట్రప్రభుత్వాలు, కేంద్రపాలిత ప్రాంతాలతో కలసి పనిచేస్తూ అవసరమున్నచోట్లకు కేంద్ర బృందాలను పంపటం కొనసాగుతూ వస్తుంది. ఈ బృందాలు రాష్ట్రాల అధికారులతో ప్రత్యక్షంగా సమాచారం సేకరించటానికి. అక్కడి సవాళ్ళు ఎదుర్కోవటానికి అవసరమైన వ్యూహాన్ని రూపొందించుకోవటానికి. అవరోధాలను తొలగించటానికి వీలున్న చర్యలను సూచిస్తారు. ఈ మొత్తం వ్యవహారాన్ని కేంద్ర ఆరోగ్య మంత్రిత్వశాఖ పర్యవేక్షిస్తూ ఉంది.
|
ఆరోగ్య, కుటుంబ సంక్షేమ మంత్రిత్వ శాఖ
|
186.22 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.36 కోట్లకు పైగా టీకా డోసులు నిర్వహణ
దేశవ్యాప్త క్రియాశీల కేసుల సంఖ్య 11,058
గత 24 గంటల్లో నమోదయిన కొత్త కేసులు 1,007
ప్రస్తుత రికవరీ రేటు 98.76%
వారపు పాజిటివిటీ రేటు 0.25%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 186.22 కోట్ల  డోసులను టీకా కార్యక్రమం అధిగమించింది. 2,26,31,632 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.36 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు. వీరికి ఇప్పటివరకు 62,683 ముందు జాగ్రత్త టీకాలు అందించారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,04,276
|
|
రెండో డోసు
|
|
1,00,07,284
|
|
ముందు జాగ్రత్త డోసు
|
|
45,74,859
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,14,188
|
|
రెండో డోసు
|
|
1,75,24,263
|
|
ముందు జాగ్రత్త డోసు
|
|
70,90,622
|
|
12-14 ఏళ్ల వారు
|
|
మొదటి డోసు
|
|
2,36,92,551
|
|
రెండో డోసు
|
|
30,964
|
|
15-18 ఏళ్ల వారు
|
|
మొదటి డోసు
|
|
5,78,02,182
|
|
రెండో డోసు
|
|
4,01,10,045
|
|
18-44 ఏళ్ల వారు
|
|
మొదటి డోసు
|
|
55,51,80,802
|
|
రెండో డోసు
|
|
47,17,06,600
|
|
ముందు జాగ్రత్త డోసు
|
|
13,630
|
|
45-59 ఏళ్ల వారు
|
|
మొదటి డోసు
|
|
20,28,40,086
|
|
రెండో డోసు
|
|
18,65,87,681
|
|
ముందు జాగ్రత్త డోసు
|
|
49,053
|
|
60 ఏళ్లు పైబడినవారు
|
|
మొదటి డోసు
|
|
12,68,06,150
|
|
రెండో డోసు
|
|
11,62,28,014
|
|
ముందు జాగ్రత్త డోసు
|
|
1,32,13,054
|
|
ముందు జాగ్రత్త డోసులు
|
|
2,49,41,218
|
|
మొత్తం డోసులు
|
|
1,86,22,76,304
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 11,058 గా కేసుల సంఖ్య నమోదైంది. మొత్తం పాజిటివ్ కేసుల్లో ఇది 0.03 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 818 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,06,228 కి పెరిగింది.
గత 24 గంటల్లో 1,007 కొత్త కేసులు నమోదయ్యాయి.
గత 24 గంటల్లో మొత్తం 4,34,877 పరీక్షలు చేశారు. దేశవ్యాప్తంగా ఇప్పటివరకు 83.08 కోట్లకు పైగా  పరీక్షలు నిర్వహించారు.
వారపు పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.25 శాతం వద్ద, రోజువారీ పాజిటివిటీ రేటు 0.23 శాతం వద్ద ఉంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 121.94 కోట్ల డోసులను అందించారు.
రికవరీ రేటు 98.34% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 9,481 మంది కోలుకున్నారు. దీంతో, కోలుకున్నవారి మొత్తం సంఖ్య 3,39,98,278 కు పెరిగింది.
గత 24 గంటల్లో 8,774 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,05,691. ఇది 543 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.31% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రోజువారీ పాజిటివిటీ రేటు  గత 55 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 14 రోజులుగా 1% కన్నా తక్కువగా ఉంది.
ఇప్పటివరకు 63.94 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
రెండో శిఖరాగ్ర ప్రజాస్వామ్య సదస్సులో భాగంగా దేశాధినేతల స్థాయి సర్వసభ్య సమావేశంలో ప్రధానమంత్రి కీలక వ్యాఖ్యలు
నమస్కారం!
భారతదేశంలోని 140 కోట్ల మంది తరఫున మీకందరికీ నా శుభాభినందనలు.
నాయకులను ఎన్నుకోవడమనే యోచన రీత్యా ప్రపంచ దేశాలకన్నా ప్రాచీన భారతం చాలా ముందంజలో ఉంది. తమ నాయకుడిని ఎన్నుకోవడం పౌరుల ప్రథమ కర్తవ్యమని మా ఇతిహాసం ‘మహాభారతం’ ప్రబోధిస్తుంది.
విస్తృతస్థాయి సంప్రదింపు సంఘాల ద్వారా రాజకీయాధికార వినియోగం గురించి మా పవిత్ర వేదాలు ఏనాడో ప్రవచించాయి. రాజ్యాధికారం వంశపారంపర్యం కాదని స్పష్టం చేసే గణతంత్ర రాజ్యాలెన్నో ప్రాచీన భారతంలో ఉండేవనడానికి అనేక చారిత్రక నిదర్శనాలున్నాయి. కాబట్టి నిస్సందేహంగా ప్రజాస్వామ్యానికి భారతదేశాన్ని తల్లిగా పరిగణించవచ్చు.
మాననీయులారా!
ప్రజాస్వామ్యం అంటే- ఓ నిర్మాణం.. ఆత్మ! ప్రతి మానవుడి అవసరాలు, ఆకాంక్షలకు సమాన ప్రాధాన్యం ఉంటుందన్న విశ్వాసమే దీనికి పునాది. అందుకే “సమష్టి కృషితో సార్వజనీన వికాసం”  అన్నది భారతదేశంలో మా తారకమంత్రం.
జీవనశైలిలో మార్పులతో వాతావరణ మార్పు సమస్యపై పోరాటం, ఎక్కడికక్కడ నిల్వ ద్వారా జల సంరక్షణ లేదా ప్రతి ఇంటికీ పరిశుభ్ర వంట ఇంధనం సరఫరా... వంటి మా కార్యక్రమాల్లో ప్రతిదానికీ భారత పౌరుల సమష్టి కృషి శక్తి వనరుగా ఉంటుంది.
కోవిడ్-19 సమయంలో భారత ప్రతిస్పందన ప్రజా సారథ్యం ఫలితమే. భారత తయారీ టీకాల కార్యక్రమంలో 200 కోట్ల డోసుల టీకాలు వేయడమనే బృహత్ కార్యక్రమ విజయాన్ని సుసాధ్యం చేసింది పౌరులే. అంతేకాదు.. మా ‘వ్యాక్సిన్ మైత్రి'’కార్యక్రమం ద్వారా ప్రపంచంలో లక్షలాది ప్రజలకు టీకాలు సరఫరా చేయబడ్డాయి.
ఇందుకు దోహదం చేసింది కూడా ‘వసుధైవ కుటుంబకం’ లేదా ‘ఒకే భూమి-ఒకే కుటుంబం-ఒకే భవిష్యత్తు’ అనే ప్రజాస్వామ్య సూత్రమే.
మాననీయులారా!
ప్రజాస్వామ్య విలువల గురించి చెప్పాలంటే ఎన్నో ఉన్నాయి.. కానీ, నేను ఒక్క విషయం చెప్పాలని భావిస్తున్నాను: అంతర్జాతీయ సవాళ్లు అనేకం ఉన్నప్పటికీ భారతదేశం నేడు శరవేగంగా పురోగమిస్తున్ని కీలక ఆర్థిక వ్యవస్థ. ప్రపంచంలో ప్రజాస్వామ్యానికి ఇంతకన్నా అత్యుత్తమ ప్రకటన మరొకటి ఉండదు. ప్రజాస్వామ్యం ఎంతటి విజయాన్నైనా సాధించగలదని చెప్పడానికి ఇంతకన్నా నిదర్శనం లేదు.
ఈ సమావేశానికి అధ్యక్షత వహించిన ప్రెసిడెంట్ యూన్కు కృతజ్ఞతలు.
అలాగే ఈ భేటీలో పాల్గొన్న విశిష్ట నాయకులందరికీ కృతజ్ఞతలు.
అందరికీ పేరుపేరునా నా కృతజ్ఞతాభివందనాలు.
రక్షణ మంత్రిత్వ శాఖ
కొత్త 'బరోడా మిలిటరీ శాలరీ ప్యాకేజీ' కోసం 'బ్యాంక్ ఆఫ్ బరోడా'తో సైన్యం ఎంవోయూ
కొత్త 'బరోడా మిలిటరీ శాలరీ ప్యాకేజీ' కోసం; 'బ్యాంక్ ఆఫ్ బరోడా', సైన్యం కలిసి ఒక అవగాహన ఒప్పందం పై సంతకాలు చేశాయి. సైన్యం తరపున లెఫ్టినెంట్ జనరల్ రవిన్ ఖోస్లా, బ్యాంక్ ఆఫ్ బరోడా తరపున ఎగ్జిక్యూటివ్ డైరెక్టర్ శ్రీ విక్రమాదిత్య సింగ్ సంతకాలు చేశారు. సైన్యంలో పనిచేసి రిటైర్ అయిన, ప్రస్తుతం పనిచేస్తున్నవారికి ఏ విధమైన బ్యాంక్ సేవలు అందించాలన్నదానిపై ఈ ఒప్పందం కుదిరింది.
సైన్యంలో పనిచేసి రిటైర్ అయిన, ప్రస్తుతం పనిచేస్తున్నవారికి, ఈ బ్యాంకుకు దేశవ్యాప్తంగా ఉన్న 8,200 పైచిలుకు శాఖలు, 20,000 సంప్రదింపుల కేంద్రాల ద్వారా బ్యాంకింగ్ సేవలు అందుతాయి.
ఉచిత ప్రమాద బీమా, శాశ్వత పూర్తి అంగవైకల్యం, పాక్షిక అంగవైకల్యాని పరిహారం, విమాన ప్రమాద బీమాతోపాటు; సర్వీసులో ఉన్న సైనికుడు చనిపోతే సంతానానికి ఉన్నత విద్యకు సాయం, కుమార్తె వివాహానికి సాయం వంటి రక్షణలు ఈ ప్యాకేజీ ద్వారా అందుతాయి. అన్ని ఏటీఎంల్లో అపరిమిత ఉచిత లావాదేవీలు, చిన్నపాటి రుణాలపై సేవా రుసుముల మాఫీ, ఆర్టీజీఎస్/నెఫ్ట్ ద్వారా ఉచిత నగదు బదిలీలు, ఉచిత డీడీ/చెక్కులు, లాకర్ల అద్దెల్లో భారీ రాయితీ, కార్డు వినియోగంపై అదనపు ప్రయోజనాల వంటివి కూడా ఈ ప్యాకేజీలో ఉన్నాయి.
పెట్రోలియం- సహజ వాయువుల మంత్రిత్వ శాఖ
కోవిడ్ -19 ప్రభావం వల్ల ఏదైనా విపత్తు సంభవిస్తే వంటగ్యాస్ సరఫరా పనిచేసే డెలివరీ బాయ్స్ మరియు ఇతరులను ఆదుకోవడానికి చమురు మార్కెటింగ్ కంపెనీలు రూ. 5 లక్షల ఎక్స్ గ్రేషియాను ప్రకటించాయి.
ఈ చర్యను పెట్రోలియం, సహజ వాయువు శాఖ మంత్రి శ్రీ ధర్మేంద్ర ప్రధాన్ స్వాగతించారు
కోవిడ్ -19 వైరస్ వ్యాధి సోకడం వల్ల, దాని ప్రభావం వల్ల వంటగ్యాస్  సిలిండర్ల సరఫరా శృంఖలలో విధులు నిర్వహిస్తున్న షో రూమ్ సిబ్బంది, గోదాం కీపర్లు, మెకానిక్కులు మరియు డెలివరీ బాయ్స్ ఎవరైనా దురదృష్టవశాత్తూ మరణించిన కేసుల్లో ఒకసారి ఏకమొత్తం ప్రత్యేక సహాయం కింద రూ. 5 లక్షల చొప్పున ఎక్స్ గ్రేషియా చెల్లించనున్నట్లు చమురు మార్కెటింగ్ కంపెనీలు ఐ వో సి ఎల్, బి పి సి ఎల్, హెచ్ పి సి ఎల్ సోమవారం ప్రకటించాయి.
వంట గ్యాస్ నిత్యావసర వస్తువు. అందువల్ల దీనిని లాక్ డౌన్ నుంచి మినహాయించినందువల్ల దేశవ్యాప్తంగా వినియోగదారులందరికీ నిరంతరాయంగా వంటగ్యాస్ సిలిండర్ల సరఫరా చేయడానికి ఈ సంక్షోభ సమయంలో కూడా సిబ్బంది పనిచేయవలసి ఉంటుంది.
చమురు మార్కెటింగ్ కంపెనీలు చొరవతో తీసుకున్న ఈ చర్యను పెట్రోలియం, సహజ వాయువు శాఖ మంత్రి శ్రీ ధర్మేంద్ర ప్రధాన్ స్వాగతించారు “మానవతతో ఇండియన్ ఆయిల్, బి పి సి ఎల్ మరియు హెచ్ పి సి ఎల్ తీసుకున్న ఈ నిర్ణయాన్ని స్వాగతిస్తున్నాను. “సుహృద్భావ పూర్వకంగా కంపెనీలు తీసుకున్న ఈ చర్య దుష్కరమైన ఇలాంటి సమయంలో మన సిబ్బంది అందిస్తున్న సేవలను గుర్తించడమే. మన శ్రామికవర్గ శ్రేయస్సు మనకు అన్నింటికన్నా ముఖ్యమైనది. కరుణతో తీసుకున్న ఈ చర్య మన కార్మికశక్తి భద్రతను మరింత పటిష్టం చేసి కరోనా మహమ్మారిని ఎదుర్కొనేందుకు భారతావని చేస్తున్న పోరాటానికి తోడ్పడుతుంది.” అని మంత్రి ట్వీట్ చేశారు.